Vydas Gedvilas

Vydas Gedvilas (g. 1959 m. gegužės 17 d. Užgiriuose, Kelmės rajonas) – Lietuvos krepšinio treneris, politinis bei visuomenės veikėjas, buvęs LR Seimo pirmininkas.

 Biografija 
1966–1970 m. mokėsi Jonaičių (Telšių raj.) pradinėje mokykloje, 1970–1977 m. Luokės vidurinėje mokykloje. 1981 m. su pagyrimu baigė Lietuvos valstybinį kūno kultūros institutą (LVKKI) ir įgijo fizinio auklėjimo dėstytojo specialybę. 1981–2002 m. LVKKI Krepšinio ir tinklinio katedros dėstytojas. 1985–1988 m. studijavo LVKKI aspirantūroje. 1999 m. biomedicinos mokslų daktaras.http://www.mokslas.mii.lt/mokslas/SRITYS/duom00.php?pav=G&sritis=B 2002–2004 m. Lietuvos kūno kultūros akademijos (LKKA) bendrųjų reikalų prorektorius.http://www.lse.lt/index.php?2055243926

Nuo 2004 m. Darbo partijos narys. 2004–2008 m. ir 2008-2012 m. LR Seimo narys, 2004–2005 m. Švietimo, mokslo ir kultūros komiteto pirmininkas, 2005–2008 m. Europos reikalų komiteto pirmininkas, 2005–2008 m. Seimo pirmininko pavaduotojas.http://www.vrk.lt/rinkimai/400_lt/Kandidatai/Kandidatas21268/Kandidato21268Anketa.html  2011–2012 m. Kauno miesto savivaldybės tarybos narys.http://www.vrk.lt/rinkimai/409_lt/Kandidatai/Kandidatas59768/Kandidato59768Anketa.html  Nuo 2012 m. LR Seimo narys.2012–2016 m. kadencijos Seimo narys 2012–2013 m. LR Seimo pirmininkas, nuo 2013 m. spalio mėn. vicepirmininkas.http://www3.lrs.lt/pls/inter2/dokpaieska.showdoc_l?p_id=437523http://www3.lrs.lt/pls/inter3/dokpaieska.showdoc_l?p_id=457027

Moka rusų ir vokiečių kalbas. Pirmoji žmona biologijos mokytoja metodininkė Elena Gedvilienė, dukra Akvilė, sūnus Martynas. 2013 m. gegužės 17 d. sukūrė antrąją šeimą su Jolanta Grizickaite, MRU dėstytoja.Kaune paslapčia susituokė Seimo pirmininkas V. Gedvilas, 2013-05-18

 Sportinė veikla 
1988–1993 m. LVKKI vyrų krepšinio komandos „Atletas“ treneris asistentas. Komanda tris kartus tapo Lietuvos čempione. 1993–2004 m. LKKA moterų krepšinio komandos „Viktorija“ vyriausiasis treneris. Komanda tapo Lietuvos ir Baltijos moterų krepšinio čempione, dalyvavo Europos taurės varžybose, pateko į stipriausių Europos komandų šešioliktuką.

1996–2002 m. Lietuvos moterų krepšinio rinktinės vyriausiasis treneris. Per šį laikotarpį Lietuvos moterų krepšinio rinktinė pirmą kartą Lietuvos krepšinio istorijoje tapo Europos čempione, vieną kartą Europos čempionate užėmė ketvirtą ir vieną kartą šeštą vietą, dalyvavo dviejuose Pasaulio čempionatuose, kur užėmė šeštą ir vienuoliktą vietas. 1999 m. su Lietuvos studenčių rinktine Ispanijoje studentų pasaulio universiadoje iškovota penkta vieta.

Lietuvos krepšinio trenerių asociacijos garbės prezidentas, Lietuvos krepšinio federacijos vykdomojo komiteto narys. Mokslinių straipsnių, metodinių priemonių studentams autorius, daugelio tarptautinių ir Lietuvos mokslinių konferencijų dalyvis.
1997 m. suteiktas Lietuvos nusipelniusio trenerio vardas ir aukščiausia trenerio eksperto kategorija.

2021 m. išrinktas Lietuvos krepšinio federacijos prezidentu.

 Bibliografija 
 Fizinių ypatybių lavinimo teorija ir metodika / Albertas Skurvydas, Vydas Gedvilas. – Kaunas: LKKA, 2001. – 51 p.
 Išmokime žaisti krepšinį / Vydas Gedvilas, Antanas Čižauskas. – Kaunas: LKKA, 2003. – 66 p.: iliustr. – ISBN 9986-569-88-5

 Įvertinimas 
 1997 m. DLK Gedimino 3 laipsnio ordinas http://www3.lrs.lt/pls/inter3/dokpaieska.showdoc_l?p_id=293827

 Šaltiniai 

|-

Kategorija:LR Seimo pirmininkai
Kategorija:LR Seimo pirmininko pavaduotojai
Kategorija:Lietuvos prorektoriai
Kategorija:Lietuvos krepšinio treneriai
Kategorija:Lietuvos moterų krepšinio rinktinės treneriai
Kategorija:Lietuvos krepšinio veikėjai
Kategorija:Kauno politikai